paragraph_text: Indijske orahe u Indiju donijeli su Portugalci i danas je Indija uz Obalu Bjelokosti njegov najveći proizvođač. Ostale države u vrhu po proizvodnji indijskoga oraha su: Burundi, Vijetnam, Filipini, Tanzanija, Benin, Mali, Gvineja Bisau i Brazil. Sjemenke indijskoga oraha imaju oblik bubrega veličine do 3 cm, a rastu na plodu poznatom kao indijska ili kešu jabuka, kažuja.<ref> Morton, Julia F. (1987). „Cashew apple, Anacardium occidentale L.”. Fruits of warm climates, Julia F. Morton. Center for New Crops & Plant Products, Department of Horticulture and Landscape Architecture, Purdue University, W. Lafayette, IN. str. 239—240. ISBN 978-0-9610184-1-2. Svaki plod ima na svom donjem dijelu jedno sjeme. Plod indijskoga oraha u obliku je kruške i dugačak je 7 do 15 cm. Plodovi se mogu obložiti žutom ili crvenkastom kožicom (ovisno o sorti) ispod koje se nalazi voćna pulpa od koje se radi sok bogat vitaminom C. Plodovi indijskih oraha imaju pet puta više vitamina C od naranče. Bogat je i vitaminom K, folnom kiselinom, magnezijem, kalcijem, cinkom, selenom, fosforom, bakrom, antioksidansima i mononezasićenim mastima.